open-index/open-wikipedia-markdown huggingface dataset:
ילדים אבודים בספרד תחת פרנקו

**ילדים אבודים בספרד תחת פרנקו** (**[[ספרדית]]**: **niños perdidos del franquismo, niños robados por el franquismo**) היו הילדים שנחטפו מהוריהם שתמכו ברפובליקה הספרדית השנייה. הורי הילדים נכלאו או נרצחו על ידי חיילים מהפלג הלאומני, במהלך מלחמת האזרחים בספרד וספרד הפרנקואיסטית. היו מקרים שהילדים החטופים היו קורבנות לסחר בילדים ואימוץ בלתי חוקי. מספר הילדים שנלקחו בין השנים 1939–1975 מגיע על פי הערכות מסוימות ל-300,000.

## אאוגניקה היספנית
האאוגניקה ההיספנית נוסחה על ידי הפסיכיאטר אנטוניו ואלחו נאג'רה (Antonio Vallejo-Nágera) שטען כי ישנו קשר בין מרקסיזם למוגבלות שכלית. ואלחו נאג'רה קיבל את הכשרתו גם בגרמניה הנאצית. בספר שפרסם ב-1939, ואלחו נאג'רה הציג את הטענה שמרקסיזם מושך 'פסיכופתים אנטי-חברתיים' ואם ילדים יופרדו בינקותם מהוריהם המרקסיסטים, ניתן יהיה "לשחרר את החברה מהמגפה הנוראה הזו". כתביו של ואלחו נאג'רה היו אחד המקורות להצדקה ה"רפואית" להפרדת הילדים ממשפחותיהם המניע העיקרי לחטיפת ילדים מהוריהם עד שנות ה-50 הייתה אידאולוגית, אבל בשנים לאחר מכן, החטיפות התרחבו גם לילדים ממשפחות עניות או שמשפחות שנחשבוו כלא נורמטיביות.

## היעלמות ילדים
הילדים הראשונים שנלקחו היו יתומים של מתנגדי משטר ותינוקות שנולדו לאסירות פוליטיות בכלא. שמות הילדים שונו והם הועברו למשפחות נאמנות למשטר. הכנסייה הקתולית בספרד שיתפה פעולה עם המשטר כאחראית על מערכת החינוך במדינה וכן על חלק מבתי החולים הממשלתיים. נזירות לקחו חלק משמעותי בניהולם. בנוסף, הן היו אחראיות על טיפול הבירוקרטי בעניים שהגיעו לבתי החולים שם הן יכלו לזהות נשים צעירות לא נשואות ולהשפיע עליהן למסור את התינוקות לאימוץ לאחר הלידה. אמהות חד הוריות שסירבו לשלוח את ילדיהן לאימוץ סוממו, לא פעם, לאחר הלידה ונאמר להן כשהתעוררו שוולד מת.

קבוצה נוספת של ילדים שנחטפה היו ילדים שהוריהם שלחו אותם לחו"ל בזמן מלחמת האזרחים. עם הניצחון במלחמה, אנשי פרנקו איתרו את הילדים והחזירו אותם לספרד למשפחות מאמצות תומכות השלטון.

## הכרה משפטית ומוסרית
לאחר מותו של פרנקו, ספרד העבירה חוק חנינה שפטר את רוב חברי המשטר מפשעי העבר שלהם. החוק מבוסס על החלטה פוליטית - ברית השכחה  - בין מפלגות הימין והשמאל בספרד.

מאז שנות האלפיים ארגונים לא ממשלתיים סייעו למשפחות לאתר קרובי משפחה אבודים. כאשר דיווחו למשרד המשפטים על מקרים של הפת זכויות, נענו בהתעלמות. הם פנו לקבוצת העבודה של האו"ם בנושא היעלמויות כפויות או בלתי רצוניות והאחרונה העבירה לממשלת ספרד שלושה מקרים לבדיקה. השופט בלטסר גארסון טען שחטיפת הילדים היא פשע נגד האנושות. הוא עודד את התובע הכללי לחקור את הנושא ולתבוע את מי שהיה מעורב בחטיפת הילדים ולשלם פיצויים לקורבנות. מדוח של אמנסטי אינטרנשיונל משנת 2021, עולה כי משפחות המחפשות ילדים שנעלמו לא מקבלות את הסיוע הנדרש ואף מערימים בפניהם קשיים.

## הערות שוליים

קטגוריה:המדינה הספרדית
קטגוריה:ילדים שנעלמו
קטגוריה:חטיפת ילדים
Breaking My Heart

"**Breaking My Heart**" (בעברית: "**שובר את לבי**") הוא סינגל שהוקלט על ידי הזמר הפארואזי ריילי. את השיר הוציאה לאור ב-19 בינואר 2023 חברת התקליטים אטלנטיק רקורדס. לאחר זכייתו ב-*Dansk Melodi Grand Prix 2023* ייצג את דנמרק באירוויזיון 2023, שהתקיים בליברפול שב.

## על השיר
לדברי ריילי, "Breaking My Heart" נכתב במהלך שפל בין מערכת יחסים רומנטית שחווה. תחילה חשש להוציא לאור את השיר, והוא נשאר במגירתו כמה שנים. אולם כששמע על פתיחת ההרשמה לקדם השנתי של דנמרק לתחרות הזמר של האירוויזיון, החליט לפרסמו כסינגל.

## לפני האירוויזיון
*Dansk Melodi Grand Prix 2023* הייתה המהדורה ה-53 של הקדם הדני לאירוויזיון. היא נערכה ב-11 בפברואר 2023.

זהות הזוכה נקבעה באמצעות שתי מערכות הצבעה שונות. בסיבוב הראשון שלושת האמנים שקיבלו את מרב הקולות מהקהל יעלו לתלת-קרב. לאחר מכן מבין השלושה נקבע הזוכה באמצעות שילוב של קולות השופטים והצבעות הקהל ביחס שווה של 50/50. לקראת האירוע נחשב "Breaking My Heart" כמועמד מוביל לזכייה, ואף דורג במקום השני בסקר שערך האתר "Wiwibloggs". לאחר ספירת הקולות הוא הוכרז כזוכה הקדם וכנציג דנמרק למהדורת האירוויזיון הקרובה.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. דנמרק שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. דנמרק שובצה ראשונה, לפני ארמניה. ב-11 במאי 2023 ביצע ריילי את "Breaking My Heart" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי דנמרק באירוויזיון
קטגוריה:שירים באנגלית
קטגוריה:שירים על כאב לב
קטגוריה:סינגלים בהוצאת אטלנטיק רקורדס
תלמידי חכמים מרבים שלום בעולם

**תַּלְמִידֵי חֲכָמִים מַרְבִּים שָׁלוֹם בָּעוֹלָם** היא מימרה תלמודית של האמורא רבי אלעזר בשם רבי חנינא בשבח ומעלת התלמיד חכם.

המימרה נסמכת על הפסוק בספר ישעיה: 
וכך דרש האמורא: אל תקרי "בָּנָיִךְ" אלא "בּוֹנָיִךְ", דהיינו שתלמידי החכמים שהם בוני העם הם גם סיבה להשכנת שלום בעם.

מימרה זו מסיימת מספר מסכתות בתלמוד הבבלי.

המימרה מופיעה גם בתלמוד הירושלמי בספרות המדרש ובאבות דרבי נתן.

לפי המנהג הנפוץ בקהילות ישראל מימרה זו נאמרת מידי בוקר בסיום הפרק אין כאלוקינו שבסוף תפילת שחרית (לאחר נוסח פיטום הקטורת). המנהג לומר זאת מוזכר כבר בסדר רב עמרם גאון. לאחר המימרה נהוג לומר סדרת פסוקים שעוסקים בשלום.

לאימרה זו מספר לחנים, בעיקר בסגנון החזנות.

## פרשנות והגות
בין המפרשים יש שראו בכך דרישה מתלמידי החכמים לנהוג במידת הענווה ועל ידי כך ירבה השלום.

הראי"ה קוק רואה במימרה זו מטרה שהלומדים והמעיינים יציגו את כל צדדי החכמה ואת כל השיטות השונות, ועל ידי כך יתבררו צדדי האמת השונים: 

## קישורים חיצוניים
* הרב אורי שרקי, תלמידי חכמים מרבים שלום בעולם, באתר יוטיוב
* אריה בראון, אמר רבי אלעזר אמר רבי חנינא תלמידי חכמים (ביצוע מוקלט), באתר הספרייה הלאומית
*  תלמידי חכמים מרבים שלום בעולם, בביצוע ניסים סאאל, בלחנו של יוסל'ה רוזנבלט
* וייקח יעקב אבן, תלמידי חכמים

## הערות שוליים

קטגוריה:אמרות חז"ל
קטגוריה:תפילת שחרית
קטגוריה:שלום
SOS Tour

**SOS Tour** הוא סיבוב ההופעות השני של הזמרת-יוצרת האמריקאית סיזה, שנועד לקדם את אלבום האולפן השני שלה *[[SOS (אלבום של סיזה)|SOS]]* (2022). סיבוב ההופעות החל ב-21 בפברואר 2023 בקולומבוס, ארצות הברית וצפוי להסתיים ב-4 באוגוסט 2024 במונטריאול, קנדה. הוא כלל 81 הופעות. עומאר אפולו היה למופע החימום.

## רקע והכרזה
לאחר שהוציאה את אלבום האולפן הראשון שלה *[[Ctrl (אלבום)|Ctrl]]* ב-2017, החליטה סיזה לחדול מלהוציא אלבומים עד שבשנת 2022 הוציאה את *[[SOS (אלבום של סיזה)|SOS]]*. הדבר נבע מהשבחים הביקורתיים של *Ctrl*, כמו גם עיכובים נוספים שאירעו במרוצת השנים. בנובמבר 2022 סיזה התראיינה למגזין לבילבורד ואמרה שהאלבום ייצא בחודש הבא. היא פרסמה את רשימת השירים באמצעות ציוץ שפורסם בטוויטר ב-5 בדצמבר, ו-*SOS* יצא לאור ארבעה ימים לאחר מכן. הוא זכה להצלחה ביקורתית ומסחרית. כאמצעי לקידום האלבום, סיזה הכריזה על מרצ'נדייז של האלבום ב-13 בדצמבר. במקביל, היא חשפה שהיא תצא לסיבוב הופעות באמריקה הצפונית בתחילת 2023. היא כתבה באינסטגרם, "הגיע הזמן להוציא את החרא הזה לדרך!".

מגזינים רבים כינו את סיבוב ההופעות כאחד מהצפויים ביותר של 2023; חלקם ציינו את הביקורות החיוביות של *SOS*, ואת ההמתנה ארוכת השנים לאלבום. סיבוב ההופעות "SOS Tour" הוא סיבוב ההופעות הבין-לאומי הראשון של סיזה, והראשון שלה מאז "Ctrl the Tour", שהסתיים ב-2018. מופע החימום שלו הוא הזמר עומאר אפולו. סיבוב ההופעות הורכב מהופעות ב-17 ערים בקנדה ובארצות הברית. הראשונה אירעה ב-21 בפברואר 2023, בקולומבוס, אוהיו; האחרונה אירעה ב-23 במרץ 2023, בפורום קיה באינגלווד, קליפורניה. הכרטיסים הוצאו למכירה דרך אתר האינטרנט של סיזה ב-16 בדצמבר, עם מכירה מוקדמת באתר טיקטמאסטר יום אחד לפני כן.

## רשימת השירים
רשימת השירים המופיעה להלן נלקחה מההופעה הראשונה שאירעה במסגרת סיבוב ההופעות, ואינה בהכרח מאפיינת את שאר ההופעות.

## תאריכי הופעות

## ביאורים

## הערות שוליים

קטגוריה:סיבובי הופעות בארצות הברית
קטגוריה:סיבובי הופעות בקנדה
קטגוריה:סיבובי הופעות מ-2023
קטגוריה:סיזה
טירת ברנשטיין

**טירת ברנשטיין** (בגרמנית: **Burg Bernstein**) היא טירה הממוקמת במקום הגבוהה ביותר בבורגנלנד, אוסטריה, נבנתה כנראה במאה ה-9 או לפני כן. הטירה מוזכרת בשנים 860 כשייכת לארכיבישופות זלצבורג. משנת 1199 הטירה הייתה חלק מממלכת הונגריה ובעליה נקרא אקוס (Ákos).

ב-1236 נכבשה הטירה על ידי בלה הרביעי, מלך הונגריה, שבהמשך העניק אותה לרוזן היינריך השני מגיסין. ב-1260 נכבשה הטירה על ידי קארוי הראשון, מלך הונגריה. ב-1482 הטירה עוברת לזמן קצר לשלטונו של מתיאש הראשון, מלך הונגריה. ב-1487 נתן פרידריך השלישי, קיסר האימפריה הרומית הקדושה את הטירה להנס קניגסברג.

ב-1529 וב-1532 צר על הטירה, ללא הצלחה, צבא עות'מאני. ב-1604 צר על הטירה צבא המורכב מטורקים, טאטארים ובני טרנסילבניה בפיקודו של אישטוואן בוצ'קאי, אך שוב ללא הצלחה. ב-1617, כתוצאה ממכת ברק, היה פיצוץ במחסן של אבק שרפה והטירה ניזוקה קשה. לודוויג קניגסברג שיקם את הנזקים תוך בנייה בסגנון הבארוק, אך מגדלי הטירה נותרו רעועים. מאוחר יותר, ב-1659, מכר ארנריך כריסטוף קניגסברג את הטירה והאחוזה לרוזן אדם בת'יאני.

כעבור קרוב למאתיים שנה, ב-1864, מכר גוסטב בתיאני את הטירה לאדוארד או'איגן. היורשים מכרו את הטירה, ב-1892, לאדוארד אלמאשי ומאז הטירה בידי אותה משפחה. בטירה נולד מי שעתיד להיות הטייס והחוקר לאסלו אלמאשי. ב-1953 הוסבה הטירה לבית מלון ומסעדה ועברה שיפוץ ב-2007.

## רוח הרפאים
במהלך השנים היו עדויות על דמות לבנה של אישה המשוטטת באולמות הטירה. בספר של בנדיקט גרבינסקי "Infestazioni e apparizioni di fantasmi" מסופר, שזאת רוחה של אצילה מהמאה ה-15, ג'ובאנה דה פרסקובלדי בת המשפחה האיטלקייה פלורנטין, שנישאה ב-1485 לאדון הטירה, לורנץ פון אוילוק והאחרון הפתיע אותה יום אחד עם מאהבה, חבר ילדות איטלקי. הבעל דקר את המאהב והשליך את גופתו לבאר ועקבות האישה אבדו מאז.

## גלריית תמונות

Bernstein Burg (Bild2).jpg|מבט מדרום מערב
Bernstein Burg (Bild3).jpg|השער החיצוני
Bernstein - Burg, inneres Tor.JPG|השער הפנימי
Bernstein - Burg, äußerer Burghof.JPG|מגדל הטירה
Borostyankovaracivertanlegi2.jpg|מבט מהאוויר


## קישורים חיצוניים

* 

## הערות שוליים

קטגוריה:אירופה: מבצרים
קטגוריה:אוסטריה: בתי מלון
קטגוריה:בורגנלנד
תאודור אנדריי

**תאודור אנדריי** (ברומנית: **Theodor Andrei**; נולד ב-9 באוקטובר 2004) הוא זמר רומני. ייצג את רומניה באירוויזיון 2023, שהתקיים בליברפול שב, עם השיר "D.G.T. (Off and On)".

## קורות חייו
אנדריי התפרסם בזכות השתתפותו בתחרות הכישרונות "Vocea Romaniei Junior" בשנת 2017. הוא הודח בשלב חצאי הגמר. בשנת 2020 התחרה בגרסה הרומנית ל-"The X Factor". אלבום הבכורה שלו, *Fragil*, יצא לאור ב-2022.

בדצמבר 2022 אושר כי אנדריי עתיד להשתתף ב-Selecția Națională 2023, הקדם הרומני לאירוויזיון 2023, יחד עם עוד אחד-עשר משתתפים. שירו, "D.G.T. (Off and On)", שוחרר כרצועה השנייה באלבום שהוציא בהשתתפות לוקה אדאטאנו. לרגל התחרות הוציא גרסת סולו בת שלוש דקות, כדי שיתאים לחוקי האירוויזיון. ב-11 בפברואר 2023 עלה על בימת התחרות וביצע את השיר. עם תום הקראת התוצאות הוכרז כזוכה. ב-11 במאי 2023 ביצע אנדריי את "D.G.T. (Off and On)" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:זמרים רומנים
קטגוריה:משתתפי אירוויזיון 2023
קטגוריה:משתתפי The Voice
קטגוריה:נציגי רומניה באירוויזיון
קטגוריה:רומנים שנולדו ב-2004
גרגורי מיאסויידוב

**גרגורי מיאסויידוב** (ברוסית: **Григо́рий Мясое́дов**;  19 באפריל 1834 – 31 בדצמבר 1911) היה אומן רוסי משפיע, נציג של תנועת הריאליזם.

## ביוגרפיה
אביו היה מאצולה מקומית, והיה מחברו של ספר שכותרתו "הסקירה הכלכלית הסטטיסטית של החלק הדרומי של מחוז טולה". הוא החל את לימודיו בגימנסיה באוריול, אך לא השלים את לימודיו לפני שנרשם לאקדמיה האימפריאלית לאמנויות, שם מדריכיו היו קרל טימולאון פון נף ואלכסיי מרקוב. בשנת 1862 קיבל מדליית זהב על ציורו "יציאתו של גריגורי אוטרפייב מהפונדק" (סצנה מבוריס גודונוב מאת פושקין).

לאחר שקיבל מענק על נסיעות מהאקדמיה, הוא ביקר בפריז, פירנצה, רומא וספרד במסעות לימודים. עם שובו לרוסיה בשנת 1870, הוא קיבל תואר "אקדמאי". זמן קצר לאחר מכן, הוא הפך לאחד ממייסדי תנועת הנודדים. ונשאר משתתף ותומך נלהב בהם למשך שארית חייו. ב-1876 הוא עבר לגור בחווה ליד חרקוב והחל ליצור תיאורים של חיי האיכרים.

מ-1861 עד 1881, הוא היה נשוי לפסנתרנית יקטרינה קריבצובה, אך נפרד ממנה כשהייתה בהריון עם בנו איוואן, בחשד שאיוואן אינו ילדו.[3] הוא התחתן שוב זמן קצר לאחר מכן (לאמנית קסניה איבנובה), אך חשדותיו נשארו והוא לא הרשה לקסניה להתייחס לאיוואן כאל בן. במשך מספר שנים הופקד איוואן בטיפולו של חברו ועמיתו של מיאסויידוב, אלכסנדר קיסליוב.

בשנת 1883 היה מיאסויידוב הדגם של איוואן האיום בציור של איליה רפין "איוון האיום ובנו".

בשנת 1889, הוא רכש בית אחוזה גדול בפולטבה, הכולל פארק, בריכות וגנים, [2] שם הצטרף איוואן למשפחה. כשהיה שם, הוא צייר מסך ועיצב תפאורה לתיאטרון המקומי. הוא גם ארגן בית ספר לאמנות ב-1894 וכתב ספר על גינון. הוא התפטר מהאקדמיה ב-1902, במחאה על שיטות ההוראה שלהם.

למרות שעבד במגוון נושאים, תמיד הייתה לו חיבה לציור דתי ותכנן טריפטיך של "רוסיה הקדושה" לפני מותו

הוא נקבר באחוזתו, שמאז 1926 היא מיקומו של מצפה הכוכבים הגרבימטרי של פולטבה.

## גלריה

 File:MyasoedovGG PrVIalte VLA.jpg
File:Grigorij Grigorjewitsch Mjassojedow 003 detail3.jpg
File:Zinaida Volkonskaya's salon by G.Myasoedov (Orlov museum).jpg
File:Дедушка русского флота.jpg
File:Grigorij Grigorjewitsch Mjassojedow 002.jpg
File:У чужого счастья.jpg


## קישורים חיצוניים

* 

## הערות שוליים

קטגוריה:ציירים רוסים
קטגוריה:רוסים שנולדו ב-1834
קטגוריה:רוסים שנפטרו ב-1911
אלכסנדר מורוזוב

**אלכסנדר מורוזוב** (ברוסית: **Александр Морозов**; 1835—1904) היה צייר וחרט ז'אנר רוסי.

## ביוגרפיה
אביו, איוואן מורוזוב, היה אמן, והוא החל את לימודיו באקדמיה הקיסרית לאמנויות ב-1851, שם למד אצל אלכסיי מרקוב. הוא קיבל מדליית זהב ב-1861 על ציורו "לנוח בזמן הקציר". שנתיים לאחר מכן, הפך לחלק מ"מרד הארבעה עשר" - קבוצת סטודנטים שתמכה בריאליזם והתנגדו להתעקשותה של האקדמיה לקדם את הסגנון הקלאסי. יחד עם האחרים הוא התפטר וקיבל את הכינוי "אמן מחלקה ב'". מאוחר יותר, הוא הצטרף לקומונה של אמנים (ארטל) באי וסילייבסקי. בשנה שלאחר מכן הוענק לו תואר "אקדמאי" על ציורו "לצאת מהכנסייה בפסקוב".

מ-1874 ועד מותו, לימד רישום בבית הספר הקיסרי. במשך שנים רבות לימד רישום גם ב"אגודה לעידוד האמנויות".

הוא גם היה משתתף קבוע בתערוכות של הנודדים, אם כי היו לו כמה חילוקי דעות עם גישתם ומעולם לא הפך לחבר באופן רשמי.

בנוסף, הוא השתתף במספר תערוכות בינלאומיות, כולל התערוכה העולמית 1873 בווינה (1878).

## גלריה

 File:Alexander Iwanowitsch Morosow 001.jpg
File:Alexander Iwanowitsch Morosow 002.jpg
File:Morozov AI 009.jpg
File:Morozov Selskaya Shkola.jpg



## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1835
קטגוריה:רוסים שנפטרו ב-1904
כבישה קרה

[שמאל|ממוזער|250px|עקל קלוע מסיבי [קוקוס להכלת זיתים לשם מעיכתם על ידי מכבש והפקת שמן זית]]
**כבישה קרה** היא תהליך תעשייתי להפקת שמן מפירות וזרעים. שמן המופק באמצעות כבישה קרה נקרא **שמן כתית**.
## תהליך ואמצעי כבישה
בתהליך הכבישה הקרה נדחסים הפירות או הזרעים, לעיתים לאחר שעברו שלב מקדים של טחינה, ומהודקים באמצעות , ללא חימום של חומר הגלם. חימום חומר הגלם מאפשר הפקת כמויות גדולות יותר של שמן, אך פוגע מאוד באיכותו ולמעשה הורס את מרבית הויטמינים ונוגדי החימצון.

אמצעי כבישה מסורתיים, אך הנמצאים בשימוש גם ב (מטעמים שיווקיים, בעיקר) הם רחיים, מכבש מנוף, ומכבש בורג. מפעלים מודרניים יותר משתמשים במכבשים הידראוליים ובמערבלים.

במהלך הכבישה יוצאים מהפרי מים ושמן המופרדים לאחר מכן. הפרדת השמן מהמים נעשית כיום באמצעות צנטרפוגות, בעבר נעשתה על ידי המתנה שהשמן יצוף על המים.

כבישה נחשבת קרה אם הטמפרטורה של השמן בתהליך אינה עולה על 30 מעלות צלזיוס. מסחרית, ההגדרות משתנות ממדינה למדינה בטווח של מעלות בודדות. במדינות שונות קיימת תקינה ואסדרה הקובעת מהו שמן כתית ורמות איכות שונות.

## תכונות
תהליך הכבישה הקרה ממצה בצורה הטובה ביותר את החומרים התזונתיים בפרי, במיוחד את הוויטמינים ונוגדי חימצון. התהליך מתבצע ללא שימוש בממסים.
שמן שעבר כבישה קרה שומר על צבע, טעם וריח בולטים. שמן כתית שלא עבר סינון עשוי להיות עכור, אך הדבר אינו פוגע בתכונותיו.

לשמנים בכבישה קרה נקודת עשן גבוהה.

ככל שהחומציות של שמן כתית נמוכה יותר, נחשב השמן איכותי יותר.

## שימושים
שימוש יעיל בשמני כתית נעשה כתיבול בסלטים וכבסיס לרטבים קרים. שמני כתית נחשבים כבסיס טוב להכנת מיונז. ב מקובל להוסיף שמן שומשום למנות לפני הגשתן על מנת לתת למנה את הניחוח האופייני.

על מנת לשמור על הערכים התזונתיים במזון שמכיל שמן כתית מומלץ שלא להעבירו תהליך חימום. ניתן, למשל, לבשל את האוכל ולהוסיף אליו את השמן רק לאחר התקררותו או מייד לפני ההגשה. כך גם מנוצלים הטעם והריח הייחודיים לשמן.

עם זאת, בגלל נקודת העשן הגבוהה נותן שמן כתית תוצאות טובות מאוד בטיגון (אך תוך ויתור על הערכים התזונתיים).

שמני מאכל נפוצים בכבישה קרה הם שמן זית, שומשום, קוקוס, בוטנים, אבוקדו, שקדים, זרעי ענבים, קנאביס. שמנים נוספים המופקים בכבישה קרה משמשים בארומתרפיה (למשל שמן חוחובה, מרווה, אקליפטוס ועוד).

## קישורים חיצוניים
*גלגולו של זית
*מהו בית הבד בו מיוצר שמן הזית?

## הערות שוליים

קטגוריה:שמנים
קטגוריה:שמני מאכל
קטגוריה:כימיה של מזון: תהליכים
קטגוריה:תעשיית המזון
מידת דיראק

שמאל|ממוזער|250x250 פיקסלים| תרשים המציג את כל תתי הקבוצות האפשריות של קבוצה בת 3 נקודות  }. מידת דיראק  קובעת גודל של 1 לכל הקבוצות בחצי השמאלי העליון של התרשים ו-0 לכל הקבוצות בחצי הימני התחתון.
במתמטיקה, ובפרט בתורת המידה, **מידת דיראק** היא מידה שקובעת גודל לקבוצה רק על סמך הכלה או אי-הכלה של איבר קבוע x על ידי הקבוצה. זוהי דרך לפורמליזציה של הרעיון של פונקציית הדלתא של דיראק, כלי חשוב בפיזיקה ובתחומים הנדסיים אחרים.

## הגדרה
בהינתן מרחב מדיד (\Omega,\Sigma) ואיבר x\in\Omega, מידת דיראק המתאימה ל-x מסומנת על ידי \delta_x ומוגדרת באופן הבא, עבור קבוצה כלשהי A\in\Sigma:

: \delta_x (A) = 1_A(x)= \begin{cases} 0, & x \not \in A; \\ 1, & x \in A. \end{cases}

כאשר 1_A היא הפונקציה המציינת של A.

מידת דיראק היא מידה אטומית, ו-x הוא האטום היחידוני היחיד בה. בנוסף, היא מידת הסתברות, המייצגת מצב של התקיימות התוצאה x כמעט בוודאות במרחב המדגם \Omega. מידות דיראק הן  של הקבוצה הקמורה של מידות ההסתברות על \Omega.

מידת דיראק מקבלת את שמה בעקבות פונקציית הדלתא של דיראק, בשל התנהגותן הדומה של השתיים. למשל, כאשר מבצעים אינטגרל לבג לפי מידת דיראק, מתקיים הקשר הבא:

\int_{\Omega} f(y) \, \mathrm{d} \delta_x (y) = f(x)

אשר דומה מאוד לקשר הבא, שנחשב לפעמים לחלק מההגדרה של פונקציית הדלתא:

\int_{-\infty}^\infty f(y) \delta(y-x) \, \mathrm{d} y = f(x)

## תכונות
יהי (\Omega,\Sigma) מרחב מדיד ותהי \delta_x מידת דיראק שמרכזה x\in\Omega.
* \delta_x מידת הסתברות ולכן מידה סופית, ובפרט סיגמא-סופית.

נניח ש-(\Omega,\tau) הוא מרחב טופולוגי ושהסיגמא-אלגברה \Sigma עדינה לפחות כמו סיגמא-אלגברת בורל של (\Omega,\tau) (כלומר שכל קבוצת בורל היא מדידה).
* \delta_x מידה חיובית ממש אם ורק אם x שייך לכל קבוצה פתוחה (ולא ריקה) בטופולוגיה \tau. לדוגמה, עבור הטופולוגיה הטריוויאלית \{\emptyset,\Omega\}.
* מכיוון ש-\delta_x מידת הסתברות, היא .
* אם \Omega הוא מרחב האוסדורף עם סיגמא-אלגברת בורל המתאימה, אז \delta_x היא , משום שיחידון כמו \{x\} הוא תמיד קומפקטי.
* בהנחה שהטופולוגיה עדינה מספיק כך ש-\{x\} קבוצה סגורה (זה המצב במקרים רבים, למשל במרחב האוסדורף), אז \delta_x היא גם מידה רגולרית חיצונית.
* במרחבים בהם שלוש התכונות האחרונות מתקיימות, מידת דיראק היא מידת רדון, ישירות מהגדרתה של זו.
* אם \{x\} סגורה, אז התומך של \delta_x הוא \{x\} (אחרת, התומך הוא הסגור של \{x\} ב-(\Omega,\tau)). בנוסף, \delta_x היא מידת ההסתברות היחידה שהתומך שלה הוא \{x\}.
* \delta_x היא מידה סינגולרית ביחס למידת לבג על המרחב האוקלידי \mathbb{R}^n.

## הכללות
**מידה בדידה** דומה למידת דיראק, אלא שהיא מרוכזת בקבוצה בת מנייה של נקודות במקום בנקודה יחידה. בניסוח פורמלי יותר: מידה על הישר הממשי נקראת מידה בדידה (ביחס למידת לבג) אם התומך שלה הוא לכל היותר קבוצה בת מנייה.

## קישורים חיצוניים

* 
* 

קטגוריה:אנליזה פונקציונלית
קטגוריה:תורת המידה
ניקולאי לומטב

**ניקולאי לומטב** (ברוסית: **Николай Ломтев**; 1817–1858) היה צייר היסטוריה וגרפיקאי רוסי בסגנון אקדמי.

## ביוגרפיה
הוא נולד למשפחת סוחרים מרוסטוב ב-1816 או ב-1817.  באמצע שנות ה-30 עברה המשפחה לסנט פטרסבורג ואביו היה רשום באגודת הסוחרים. בסביבות 1837, הוא נכנס לאקדמיה לאמנויות ולמד אצל צייר ההיסטוריה, פיודור ברוני.[3] ב-1838 נסע ברוני לרומא כדי להשלים שם עבודה, והוא הלך בעקבותיו ב-1839, על חשבון אביו.

ב-1840, כשברוני חזר לרוסיה, הוא נשאר באיטליה, הוא המשיך להעתיק את עבודות המאסטרים הישנים, ולשרטט נופים ולנהל יומן מפורט.

ב-1846, לבקשת אביו, הוא חזר לסנט פטרסבורג וזכה בתואר "אמן" מהאקדמיה על ציורו של "המלאכים מכריזים על העונש של סדום ועמורה". הוא המשיך לצייר בעיקר סצנות תנ"כיות והיסטוריות, למרות שצייר גם נופים.

כמה מיצירותיו היו בין הראשונות שנרכשו על ידי פאבל טרטיאקוב, אך בסך הכל, הן לא זכו להצלחה כלכלית, ובסוף שנות ה-50 הוא שוב היה על סף עוני.

לאחר מות אביו, הוא קיבל ירושה שהפכה אותו לעצמאי מבחינה כלכלית, אך זמן לא רב לאחר מכן הוא מת משפעת או דלקת ריאות ב-1858 או ב-1859.

## גלריה

 File:202mtev PropovedSavonaroly.jpg
File:Ломтев Николай Петрович - Ангелы возвещают небесную кару Содому и Гоморре (1845) ГТГ.jpg
File:Lomtev-Sermon.jpg
File:Lomtev-Furnace.jpg


## קישורים חיצוניים

## הערות שוליים

קטגוריה:ציירים רוסים
קטגוריה:ילידי 1816
קטגוריה:נפטרים ב-1858
המרכז הלאומי למחקר רפואי לאונקולוגיה ע"ש בלוחין

**המרכז הלאומי למחקר רפואי לאונקולוגיה ע"ש בלוחין** (ברוסית: **Национальный медицинский исследовательский центр онкологии имени Н. Н. Блохина**) היא המרפאה האונקולוגית הגדולה ביותר ברוסיה ובאירופה הממוקמת במוסקבה. המבנה כולל חמישה מכונים. שלושה מכונים קליניים: מכון מחקר לאונקולוגיה קלינית, מכון מחקר לאונקולוגיה והמטולוגיה ילדים, מכון מחקר לרדיולוגיה קלינית וניסויית. שני מכונים המעורבים בפיתוחים מדעיים בסיסיים: מכון המחקר לאבחון ניסויי וטיפול בגידולים, מכון המחקר לסרטן. כמו גם אתר ייצור משלו לייצור כימיקלים ורדיופרמצבטיקה.

המרכז מציג את כל סוגי הטיפול האונקולוגי הקיימים. במהלך 70 שנות ההיסטוריה שלו, המרכז התגלה כסימביוזה ייחודית של מדע ופרקטיקה קלינית, מוביל באונקולוגיה הרוסית. גישה רב-תחומית לטיפול בחולים אונקולוגיים ואסכולה כירורגית המוכרת הרבה מעבר לגבולות רוסיה מושכים יותר מ-213,000 חולים בכל הגילאים מרוסיה, מדינות חבר העמים ואירופה בשנה. עוד 6,000 איש בשנה מקבלים עזרה מרחוק באמצעות ייעוץ טלרפואה.

המרכז מעסיק 3567 עובדים. מתוכם, 4 חברים באקדמיה הרוסית למדעים, 2 חברים בהתכתבות באקדמיה הרוסית למדעים, 69 פרופסורים, 182 דוקטורים למדעים, 423 קנדידטים למדעים, 13 אנשים הם בעלי התואר עובד מכובד של המדע.

## קישורים חיצוניים

*  

## הערות שוליים

קטגוריה:מוסקבה: בתי חולים
קטגוריה:אונקולוגיה
ג'ון בלאהה

**ג'ון בלאהה** (באנגלית: **John E. Blaha**; נולד ב-26 באוגוסט 1942) הוא טייס קרב ואסטרונאוט בתוכנית מעבורות החלל לשעבר של נאס"א.

## קורות חיים
ג'ון בלאהה נולד סן אנטוניו שבמדינת טקסס. לאחר לימודי בית הספר בנורפוק הוא סיים תואר ראשון באקדמיית חיל האוויר של ארצות הברית בשנת 1965. בשנת 1966 הוא קיבל תואר שני בהנדסת אווירונאוטיקה באוניברסיטת פרדו. לאחר סיום הלימודים, בשנת 1967 הוא סיים קורס טיס והחל שירות בחיל האוויר של ארצות הברית. הוא היה טייס ב"מקדונל דאגלס F-4 פנטום", "קונבאייר F-102 דלתא דאגר", "קונבאייר F-106 דלתא דארט". במהלך שירותו במלחמת וייטנאם הוא ביצע 361 טיסות מבצעיות.

בשנת 1971 בלאהה סיים קורס טייסי ניסוי בבסיס חיל האוויר אדוארדס. בשנים 1973–1976 בלאהה שירת בבריטניה וביצע טיסות ניסוי עבור חיל האוויר המלכותי. בשנת 1976 הוא הועבר לשירות במטה חיל האוויר.

## שירות בתחום החלל
בשנת 1980 בלאהה נבחר ליחידת האסטרונאוטים של נאס"א. הוא היה בצוות קרקע של מספר משימות. במשימת STS-29 בשנת מרץ 1989 הוא היה טייס של מעבורת החלל דיסקברי (מייקל קואוטס היה מפקד צוות). באוקטובר 1989 הוא היה טייס של משימה STS-33 של מעבורת החלל דיסקברי (פרדריק גרגורי היה מפקד צוות). בשנת 1991 בלאהה היה מפקד צוות של טיסת STS-43 של מעבורת החלל אטלנטיס. בין היתר במהלך המשימה הוצבו במסלול מספר לווייני תקשורת. בשנת 1993 הוא היה מפקד צוות של STS-58 על מעבורת החלל קולומביה. המשימה הוקדשה למחקרים בתחום מדעי החיים. בשנת 1994 בלאהה החל ללמוד רוסית. בהמשך הוא עבר למרכז גגארין להכשרת קוסמונאוטים הרוסי כהכנה לטיסה לתחנת החלל מיר. הטיסה של STS-79 בוצע בספטמבר 1996 ובלאהה היה בתפקיד של מומחה משימה (ויליאם רדי היה מפקד צוות). הם התחברו לתחנת החלל מיר בה כבר פעלה משלחת מס' 22 בפיקוד ולרי קורזון. לאחר שהייה בתחנת החלל של כ-4 חודשים בלאהה חזר לכדור הארץ בטיסת STS-81 של מעבורת החלל אטלנטיס (מייקל בייקר היה מפקד צוות).

לאחר הטיסה האחרונה בלאהה כיהן במספר תפקידי ניהול במערכת נאס"א ופרש ממנה בשנת 1997.

## לאחר פרישה מנאס"א
לאחר פרישה מנאס"א בלאהה חזר לסן אנטוניו ומונה לתפקיד ניהולי בחברה מסחרית.

## קישורים חיצוניים

* 
* קורות חיים
* ראיון עם ג'ון בלאהה

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת פרדו
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:עובדי נאס"א
קטגוריה:מעוטרי עיטור הידידות (רוסיה)
קטגוריה:אמריקאים שנולדו ב-1942
הוגו קלן

**הוגו קלן** (במקור **קליין** עד 1909, בהונגרית: **Kelen Hugó**; בודפשט, 7 במרץ 1888 – בודפשט, 14 ביולי 1956) היה מלחין יהודי-הונגרי, מורה לזמרה. דמותו נקשרה במשך עשרות שנים עם המוזיקה העממית ההונגרית, הן כמלחין והן כמורה לזמרה של זמרות עם וזמרות אופרה גדולות. קלן השאיר אחריו מיצירות תזמורת דרך יצירות מקהילה עד אופרה ושירים. קלן תפס מקום מכובד מאוד בחיים המוזיקליים של הונגריה. במיוחד בקידום המוזיקה של בלה בארטוק וזולטאן קודאי.

## ביוגרפיה
הוגו קליין נולד במשפחה יהודית כבנם של אלברט קליין, קצב, ושל שרולטה נשיץ (1858–1937)

בין 1907 לבין 1909 למד קומפוזיציה באקדמיה למוזיקה ע"ש פרנץ ליסט, בבודפשט אחר כך היה תלמידם של יוזף מרקס בווינה ושל פרנץ שרקר בברלין. תחילה היה הקורפטיטור ב-Opernschule בברלין ולאחר מכן הפך למורה מבוקש מאוד לזמרה בבודפשט. הוא הדריך את ארזי טרק  לשיר שירי עם. אחת מתלמידותיו הייתה לילי נמני , והוא היה מורה וקורפטיטור קבוע של מריה בזילידס  ואנדרה רזלר .

ב-2 באוקטובר 1920 נשא לאישה את רוזה הירשל.

ב-1926, יחד עם פאל קדושה, ג'רג' קושה, פרנץ סאבו ואישטוואן סלני, הקים את "האגודה החופשית של מוזיקאים הונגרים מודרניים" (Modern Magyar Muzsikusok Szabad Egyesülete). בשל יהדותו הוא לא היה יכול לעבוד ולהופיע בתקופת מלחמת העולם השנייה בגלל החוקים ה(אנטי) יהודים ובמיוחד החוק היהודי השני והחוק היהודי השלישי, אלא רב בתיאטרון גולדמארק בפני קהל יהודי במסגרת פעילות האמנות של אומיקה - ההתאחדות הלאומית היהודית-הונגרית לחינוך. הוא הלחין גם מוזיקה לדרמה של קארוי פאפ "בת שבע". משנת 1943 לימד בבית הספר למוזיקה גולדמארק. לאחר השחרור בשנת 1945 היה חבר פעיל באגודת המוזיקאים ההונגרים. מותו נגרם כתוצאה מפקקת בעורקים הכליליים והיפרתירואידיזם.

קלן הובא למנוחות בבית הקברות היהודי ברחוב קוזמה בבודפשט.

## עבודותיו העיקריות
* יצירות תזמורת, מוזיקה קאמרית, יצירות פסנתר, אופרה, יצירות מקהלה, שירים (על פי שיריה של המשוררים ההונגרים הגדולים של אנדרה אדי, יאנוש אראן, שנדור פטפי ועוד).

ג'רג' שאנדור גל, בגיליון דצמבר 1971 של Új Élet (עיתון הקהילה היהודית בהונגריה), זכר את עבודתו:
* "קונצ'רטו לפסנתר
* עיבוד נהדר של שירי עם עבריים וחסידיים.
* הוא כתב אופרה קומית לטקסט של ג'רג' ורה
* באורטוריה בשם: הילד והמשיח (לטקסט של ינה מוהאצ'י),
* אורטוריה בשם איוב (הטקסט של ג'רג' שאנדור גל) נהרס. על ביתו של קלן נפלה פצצה במלחמה, שהרס את כתבי היד החשובים ביותר שלו. אחד מבניו נהרג בשואה ובכל זאת הצליח להתאושש.

## דפים קשורים
* בית כנסת בית שלום (בודפשט)

## לקריאה נוספת
* הוגו קלן באתר של אומיקה - ההתאחדות הלאומית היהודית-הונגרית לחינוך
* בנצה סאבולצ'י – אלדאר טוט: לקסיקון מוזיקה. מהדורה חדשה. עורך ראשי: דנש ברטה. עריכה: מרגיט טוט. בודפשט, 1965. מוציא לאור של מוזיקה. 2.
* לאסלו ז'יגמונד: הוגו קלן (New Music Review, 1956. מס' 9, מוזיקה, 1966. מס' 11)

## קישורים חיצוניים
* הוגו קלן באתר Arcanum
* הוגו קלן באתר הספרייה הלאומית של ישראל
* הוגו קלן בלקסיקון הביוגרפי ההונגרי
* הוגו קלן באתר MAZSIHISZ - התאחדות הקהילות היהודיות בהונגריה

## הערות שוליים

קטגוריה:מלחינים יהודים הונגרים
קטגוריה:משתתפי פעילות האומנות אומיקה
קטגוריה:בוגרי האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:מלחינים הונגרים
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1888
קטגוריה:הונגרים שנפטרו ב-1956
אדם אונדרה

**אדם אונדרה** (בצ'כית: **Adam Ondra**; נולד ב-5 בפברואר 1993) הוא מטפס צ'כי מקצועי, זוכה גביע העולם (7 פעמים), אלוף העולם (4 פעמים) ואלוף אירופה (פעמיים), הן בהובלה והן בבולדרינג. המטפס היחיד בקטגוריית הגברים שזכה באליפות העולם באותה שנה (2014) בהובלה ובבולדרינג.

אונדרה הצליח לסיים יותר מ-1,550 מסלולים המדורגים בין 8a ל-9C. הוא סיים מסלול אחד 9C, ו-3 מסלולים בדירוג 9b+.

## ביוגרפיה
אונדרה נולד בברנו. הוא התחיל לטפס בגיל 6 בעקבות הוריו המטפסים, וכבר בגיל 6 נרשמה ההצלחה הראשונה של אדם כאשר צלח מסלול 6a בקרואטיה.

כבר בגיל 13 הצליח אונדרה הצליח לסיים מסלול 9a וצבר לעצמו שם כמטפס שמצליח לסיים את המסלולים המאתגרים ביותר בעולם בקלות.

בגביע העולם שנערך ב-2009 בהיותו בן 16 התחרה בפעם הראשונה כבוגר וזכה בשתי מדליות זהב בענף ההובלה ובמשולב. שנה לאחר מכן ב-2010 זכה בשתי מדליות זהב בענף הבולדרינג ובמשולב וכך הפך להיות המטפס הראשון בהיסטוריה שזכה בשני ענפים (הובלה ובולדרינג).

באליפות העולם שנערכה ב-2014 זכה בשתי מדליות זהב בהובלה ובבולדרינג ובכך ההיה למטפס הראשון בעולם שזכה בשני ענפים אלה באותה אליפות.

ב-3 בספטמבר 2017 טיפס במערה בנורווגיה, כאשר צלח את מסלול ה-Silence המדורג 9C בגובה 45 מטר והפך למטפס הראשון בעולם שסגר מסלול 9c ללא עצירה (Red Point).

באולימפיאדת טוקיו (2020) נערכה לראשונה תחרות טיפוס. הוא סיים בענף speed במקום רביעי, בענף הבולדרינג במקום שישי, בענף ההובלה סיים במקום שני ובסיכום הכללי סיים במקום שישי ולא זכה במדליה למרות כל הציפיות.

## אדם אונדרה ותרומה שלו בישראל
ב-27 בנובמבר 2017 טיפס על צוק מנרה לאחר שהוזמן על ידי המטפס עופר בלוטרייך בכדי לייצר יותר מודעות ולחזק את ענף הטיפוס בארץ. בעקבות ביקורו זכה להיות המטפס הראשון שמסיים ב'פלאש' את ה-9a הראשון בישראל וזכה לבחור שם למסלול, הוא בחר לקרוא למסלול **Climb Free**.

## קישורים חיצוניים

* 

## הערות שוליים

קטגוריה:מטפסים ספורטיביים
קטגוריה:ספורטאים צ'כים
קטגוריה:אלופי עולם בספורט
קטגוריה:מטפסים באולימפיאדת טוקיו (2020)
קטגוריה:צ'כים שנולדו ב-1993
Portals

***Portals*** (בעברית: **פורטלים**) הוא אלבום האולפן השלישי של הזמרת-יוצרת האמריקאית מלאני מרטינז. האלבום יצא לאור ב-31 במרץ 2023, על ידי חברת התקליטים אטלנטיק רקורדס.

## רקע והכרזה
לאחר שהוציאה את אלבום האולפן השני *[[K-12 (אלבום)|K–12]]* אשר זכה לשבחי הביקורת ועל עיבוד סרט מוזיקלי ב-2019, מרטינז הוציאה את המיני-אלבום הרביעי שלה, *[[After School]]* (2020), אשר שימש כמהדורת דלוקס לאלבום האולפן השני שלה. עם זאת, המיני-אלבום אינו קשור לסרט המוזיקלי מבחינת ציר הזמן.

ב-17 בפברואר 2023, לאחר שהייתה בהפסקה של שנתיים מהמוזיקה, העלתה הצצה לשיר הנקרא "..." (הנקרא במקור "Death") לספוטיפיי. יום לאחר מכן החלה מרטינז לארכב את כל הפוסטים שלה באינסטגרם והכריזה על אלבומה החדש *Portals* באמצעות פרסום סרטון באינסטגרם.

## קידום
ב-21 בפברואר, העלתה מרטינז סרטון שבו ניתן לראות פטרייה ביער ערפילי המזכיר חלום, עם הכיתוב "RIP Cry Baby" חרוט בגבעול שלה, כשברקע ניתן לשמוע שיר חדש שטרם יצא. כמה טיזרים נוספים פורסמו במהלך הימים הקרובים בכל פלטפורמות המדיה החברתית שלה, המייצגים את "הנושאים של לידה מחדש, גידול עוברים וביצים דגירות ביערות." יממה לאחר מכן, העלתה טיזר באורך דקה אחת "של עצמה בוקעת מביצה כיצור ורוד, בסגנון ים עמוק." הטיזר כלל גם את שם האלבום ותאריך יציאתו. האתר הרשמי שלה עודכן גם הוא, והציג את עטיפתו, והזמנה מראש של האלבום. יממה לפני צאת סינגל המוביל של האלבום, מרטינז חשפה את רשימת הרצועות של האלבום דרך האתר הרשמי שלה.

בשבועות שקדמו ליציאת האלבום, מרטינז ביצעה לראשונה מספר שירים מהאלבום בדרום אמריקה. היא הופיעה בכל שלושת "פסטיבל לולהפלוזה" בדרום אמריקה, וכן ב"פסטיבל Estéreo Picnic" ומופע סולו ראשי בסנטיאגו דה צ'ילה.

### סינגלים
מרטינז פרסמה פוסט באינסטגרם הכולל הודעה סתמית ותמונה המציגה את דמות החייזרים הוורודה האלטר-אגו "המגיחה מדמות אנושית נוטה". הפוסט הראה גם מילות שיר, תאריך יציאה וכותרת הסינגל המוביל הקרוב לאלבום. הסינגל נקרא "Death" והוא יצא לאור ב-17 במרץ 2023.

"Void" יצא לאור דיגיטלית כסינגל השני מהאלבום ב-29 במרץ 2023, והוא נשלח לרדיו אלטרנטיבי בארצות הברית ב-11 באפריל 2023.

## סיבוב הופעות
לאחר צאת האלבום הכריזה מרטינז על סיבוב ההופעות הרביעי שלה "Portals Tour". הזמרת הכריזה על החלק הראשון, שיתקיים בצפון אמריקה, בעמוד האינסטגרם שלה. המסלול, הסיבוב כולל עשרים ותשעה תאריכים, וצפוי להתחיל ב-30 במאי 2023 בדנוור, שבקולורדו, ואמור להסתיים ב-15 ביולי 2023 במונטריאול, שבקנדה. המכירה המוקדמת החלה ב-5 באפריל, כאשר המכירה הכללית התקיימה ב-7 באפריל.

## רשימות סוף שנה

## רשימת רצועות

### הערות
* "Nymphology" מכיל את ההפסקה החבויה "Amulet", החל מ-3:58.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי מלאני מרטינז
קטגוריה:אלבומים באנגלית
קטגוריה:אלבומי חברת אטלנטיק רקורדס
ג'סטין סקיי

**ג'סטין אינדירה סקיירס** (באנגלית: **Justine Indira Skyers**; נולדה ב-24 באוגוסט 1995), הידועה באופן מקצועי בשם **ג'סטין סקיי**, היא זמרת אמריקאית. סקיי, שזכתה להצלחה הראשונית שלה במטאמבלר, ביססה את הקריירה המוזיקלית שלה וחתמה על חוזה הקלטות עם אטלנטיק רקורדס בגיל 19.

## ביוגרפיה
סקיי נולדה ב-24 באוגוסט 1995 בפורט גרין, ברוקלין, ניו יורק, להורים ג'מייקנים. אמה, נובה פרי, עורכת דין בתחום הבידור, היא ממוצא אפרו-ג'מייקני והודו - ג'מייקני ואביה כריסטופר סקיירס, סמנכ"ל סחר תאגידי, הוא אפרו-ג'מייקני. סבה הוא הפוליטיקאי נ. ניק פרי, שגריר ארצות הברית בג'מייקה.

## חיים אישיים
בשנת 2019, סקיי יצאה עם הראפר גולדלינק.

## דיסקוגרפיה
### אלבומי אולפן
* 2018: *[[Ultraviolet]]*
* 2021: *[[Space & Time]]*

### אלבומי אוסף
* 2020: *[[Bare with Me (The Album)]]*
* 2023: *[[Darkside]]*

### מיני-אלבומים
* 2013: *[[Everyday Living]]*
* 2015: *[[Emotionally Unavailable]]*
* 2016: **'
* 2019: ''[[Bare with Me]]''

== פילמוגרפיה ==
=== קולנוע ===

**טלוויזיה'''

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:זמרות אמריקאיות
קטגוריה:זמרות אפרו-אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא ג'מייקני
קטגוריה:אמריקאים ממוצא ג'מייקני
קטגוריה:אמני אטלנטיק רקורדס
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
אריסטרך לנטולוב

**אריסטרך לנטולוב** (ברוסית: **Аристарх Лентулов**;  16 בינואר 1882 - 15 באפריל 1943)  היה אמן אוונגרדי רוסי בסגנון הקוביסטי שעבד גם על תפאורה בסגנון הנ"ל.

## ביוגרפיה
אריסטרך לנטולוב נולד בעיירה ניז'ני לומוב במחוז פנזה, רוסיה, למשפחתו של כומר כפרי. הוא למד אמנות בבתי הספר לאמנות פנזה וקייב מ-1897 עד 1905, ולאחר מכן בסטודיו הפרטי של דמיטרי קרדובסקי בסנט פטרסבורג ב-1906.

הוא התגורר במוסקבה משנת 1909, והיה ממייסדי אגודת האמנים האוונגרדיים, קבוצת נסיך יהלום. קבוצה זו נשארה פעילה עד 1916.

מ-1910 עד 1911 למד לנטולוב בסטודיו של אנרי לה פוקונייה ובאקדמיה דה לה פאלט בפריז. שנות ה-90 היו עבור לנטולוב תקופה של פרודוקטיביות יצירתית וניסויים. הוא נמשך לאורפיזם בהשפעת האמן הצרפתי רובר דלונה. בהיותו שם, הוא התוודע לציירים צרפתים כמו אלברט גלייז, ז'אן מצינגר, פרנאן לז'ה ולאחר שספג עקרונות של פאוביסטים וקוביסטים, פיתח סגנון ציור צבעוני ייחודי משלו. מאוחר יותר, לאחר חזרתו לרוסיה ב-1912, הוא הפך מקור להשפעה גדולה על מה שיהפוך לפוטוריזם הרוסי ובפרט קובו-פוטוריזם. וסילי קנדינסקי וקזימיר מלביץ' הושפעו שניהם ממנו.

לנטולוב גם הקים קבוצה נוספת, עם ולדימיר מיאקובסקי וקזימיר מלביץ'. הם יצרו אמנות סאטירה שהייתה אנטי-אוסטרית ואנטי-גרמניה. האמנות שאבה השראה מהפולקלור הרוסי ואמנות הלובוק. האמנות של לנטולוב עצמו קיבלה השראה רבה מארכיטקטורה רוסית מסורתית ועממית.

בימי טרום המהפכה, לנטולוב היה מעורב באופן פעיל בפרויקטים תיאטרליים שונים, בעיצוב הצגות בתיאטרון קאמרני (הנשים העליזות מווינדזור, 1916) ותרם תפאורות להפקה של "פרומתאוס" מאת סקריאבין בתיאטרון הבולשוי ב-1919.

ב-1928 נכנס לנטולוב לאגודת האמנים של מוסקבה, שכללה אמנים שהיו קשורים בעבר לקבוצת ג'ק היהלומים. הוא הפך ליושב ראש האגודה וגם התחיל ללמד בבית הספר הרוסי לאמנות וטכנית.

לנטולוב נפטר במוסקבה ונקבר בבית הקברות וגאנקובו.

## גלריה

 File:Lentulov St Basil.jpg
File:Lentulov Wife Daughter.jpg
File:Lentulov-tverskoy.jpg
File:Aristarkh Lentulov 001.jpg
File:Лентулов А. В, У Черниговской.jpg


## קישורים חיצוניים

* 
* 

## הערות שוליים

קטגוריה:ציירים רוסים
קטגוריה:ילידי 1882
קטגוריה:רוסים שנפטרו ב-1943
יוז'ף קטונה

[שמאל|ממוזער|200px|פרוטומה של יוז'ף קטונה בפנתאון ב[סגד]]
**יוֹזֶ'ף קַטוֹנָה** (בהונגרית: **Katona József**; 11 בנובמבר 1791, קצ'קמט – 16 באפריל 1830, קצ'קמט) היה מחזאי ומשורר הונגרי, יוצר הטרגדיה ההיסטורית באנק באן.

## ביוגרפיה
יוז'ף קטונה נולד ונפטר בקצ'קמט. הוא למד עריכת דין באוניברסיטת אטווש לוראנד בפשט, ובמקביל, לקח חלק בחיי התיאטרון של הבירה: הוא היה שחקן, כתב כמה מחזות, וכן תרגם ועיבד יצירות מלודרמטיות גרמניות עבור התיאטרון ההונגרי. הוא אהב ללא תקנה את השחקנית ההונגרית המובילה, גברת דרי, אבל היא מעולם לא השיבה לו אהבה.

קטונה כתב את באנק באן, הדרמה החשובה ביותר שלו, לתחרות ספרותית שאורגנה על ידי כתב עת של קולוז'וואר בשנת 1815. התחרות דרשה דרמה היסטורית עם רקע הונגרי. תוצאת התחרות הייתה אכזבה עבור קטונה: הבאנק באן שלו לא הוזכר כלל. הוא כתב מחדש את המחזה ופרסם אותו באופן פרטי ב-1820, אך הוא נותר ללא תשומת לב עד אמצע שנות ה-30. הוא חזר לעיירת הולדתו קצ'קמט. בעשר השנים האחרונות לחייו הוא לא כתב יותר לבמה. קטונה מת ב-16 באפריל 1830 מהתקף לב מול משרדו.

## מחזותיו
* Aubigny Clementina, 1813
* Ziska, 1813 – מציג את דמותו של יאן ז'יז'קה מצביא ההוסיטים
*Jeruzsálem pusztulása (חורבן ירושלים), 1814 – "היהודים הנואשים והמורעבים, הקנאים לדתם ולמולדתם משמשים נושא לטרגדיה זו"
* A rózsa, vagy a tapasztalatlan légy a pókok között (הוורד, או הזבוב חסר הניסיון בין עכבישים), 1814
* Bánk bán (באנק באן) 1815

## באנק באן
הסיפור היה על באנק, המשנה למלך שמונה על ידי אנדראש השני, מלך הונגריה (1205–35), בזמן שהמלך יצא למערכה מחוץ להונגריה. באנק הסתבך בקנוניה נגד אשתו ילידת גרמניה של המלך; הוא ניסה למנוע את המרד, אבל לבסוף הוא האיש שהרג את המלכה. הסיבה שלו לרצח הייתה פוליטית ואישית בו זמנית: המלכה גרטרוד השתתפה במזימה לפתות את אשתו של באנק. דמותו המורכבת של באנק והקונפליקט העמוק בין חובה ואבל אישי הופכים את באנק באן לאחת הדרמות ההונגריות הטובות ביותר. היא נכתבה בזמן שהאינטלקטואלים של המדינה התנגדו לאבסולוטיזם ההבסבורגי, והדרמה עוסקת בתקופות ימי הביניים שבהן אצולת הונגריה נלחמה גם נגד גורמים זרים שתפסו את השלטון שלא כחוק, ולכן הדרמה הוכנסה לרשימה השחורה על ידי הממשלה. בשנת 1848, בערב 15 במרץ, קבע התיאטרון הלאומי ההונגרי הופעה של באנק באן. זה היה אירוע סמלי, חלק מהמהפכה ההונגרית.

## קישורים חיצוניים

* Magyar Színházművészeti Lexikon 
* 

## הערות שוליים

קטגוריה:מחזאים הונגרים
קטגוריה:מתרגמים הונגרים
קטגוריה:ילידי 1791
קטגוריה:נפטרים ב-1830
בנים ובנות של מגורשים יהודים מצרפת (ארגון)

הארגון **בנים ובנות של מגורשים יהודים מצרפת** (בצרפתית: **Fils et filles de déportés juifs de France**) הוא אגודה צרפתית של צאצאים של יהודים, שגורשו או נעקרו מצרפת במהלך הכיבוש הנאצי של צרפת (1940  1944), במהלך השואה. סרז' קלרספלד, היסטוריון המתמחה בגורל היהודים בצרפת במהלך מלחמת העולם השנייה, ייסד את הארגון ב-1979 ומכהן מאז כנשיא שלו.

## פעילות
הארגון מוציא לאור את ה- *Bulletin de liaison des Fils et Filles des Deportés Juifs de France* (עלון הקשר של הארגון).

בשנת 1981 חנך הארגון בישראל את האנדרטה לזכר יהודי צרפת, אנדרטת זיכרון, ליהודים שגורשו או נעקרו מצרפת במהלך המלחמה.

## נשיאים
### סרג' קלרספלד

קלספלד היה עורך דין בבית המשפט לערעורים של פריז, הוא כתב ספרים על גורלם של יהודי צרפת במהלך מלחמת העולם השנייה ולקח חלק פעיל בהבאת נאצים ופקידים במשטר וישי למשפט על פשעים שבוצעו בצרפת במהלך המלחמה. הוא הקים את הארגון בשנת 1979 ומכהן כנשיא הארגון.

## קישורים חיצוניים
* 

## הערות שוליים
קטגוריה:הדור השני לשואה
קטגוריה:זיכרון שואת יהודי צרפת
קטגוריה:צרפת: ארגונים
מקסים גלקין

**מקסים אלכסנדרוביץ' גלקין** (ברוסית: **Максим Алeксандpoвич Галкин**; נולד ב-18 ביוני 1976) הוא קומיקאי, מגיש טלוויזיה וזמר יהודי-רוסי. גלקין עזב את רוסיה לישראל במרץ 2022 בעקבות הפלישה הרוסית לאוקראינה ומאוחר יותר הוגדר כסוכן זר על ידי ממשלת רוסיה.

## ביוגרפיה
[שמאל|ממוזער|270px|מקסים גלקין במהלך הופעה ב[ירושלים, 2024.]]
הוא התפרסם לראשונה כחקיין ונודע בכישרונו הפרודי ובדואטים שלו עם זמרת הפופ הרוסית המפורסמת אלה פוגצ'ובה ואני לוראק.

גלקין היה המנחה של הגרסה הרוסית  של מי רוצה להיות מיליונר? עד 2009.

בשנת 2010, גלקין היה אחד מהקומיקאים הבודדים שחיקו, אף שבאופן 'קליל', את הנשיא ולדימיר פוטין, בערוץ הטלוויזיה הרוסי וואן TV.

בערב השנה החדשה בשנת 2013, גלקין והקומיקאי האוקראיני הפופולרי דאז וולודימיר זלנסקי הופיעו יחד בתוכנית ראש השנה המסורתית, גולובוי אוגוניוק, בערוץ הטלוויזיה רוסיה-1. מגיש הטלוויזיה הרוסי ולדימיר סולוביוב, שלימים הפך לאיש תעמולה מוביל בקרמלין, הופיע גם הוא בתוכנית כאחד המנחים ורקד בקהל במהלך ההופעה של גלקין וזלנסקי.

לאחר נובמבר 2016 הוא הנחה את תוכנית הריאליטי כישרונות לילדים, "הטוב מכולם", ועשה זאת עד אמצע 2017.

## חיים אישיים
גלקין הוא יהודי מצד אמו.

מאז 2001, גלקין היה במערכת יחסים רומנטית עם הזמרת הסובייטית והרוסית המפורסמת אלה פוגצ'ובה. ב-24 בדצמבר 2011 נישאו בני הזוג, למרות פער הגילאים המשמעותי. ב-18 בספטמבר 2013 הפכו גלקין ופוגצ'ובה להורים ביולוגיים לתאומים, אליזבטה והארי, אותם הביאו בעזרת אם פונדקאית. באוגוסט 2022, דיווחים בתקשורת הרוסית העלו כי ייתכן שאשתו וילדיו חזרו לרוסיה, ובספטמבר 2022, רוסיה תייגה אותו כסוכן זר.

ב-2 ביוני 2023 פורסם שבית המשפט הנפתי זאמוסקבורצ'יה במוסקבה דחה את דרישתו של מקסים גלקין להסיר ממנו את מעמדו כסוכן זר.

## עמדות פוליטיות
גלקין מתח ביקורת גלויה על הפלישה הרוסית לאוקראינה. הוא האשים את השלטונות הרוסיים בצביעות ובשקרים ביחס לפשעי מלחמה שרוסיה ביצעה באמצעות ירי רקטות לעבר העיר אודסה שבאוקראינה, בהשמדתה של מריופול ובפשעים שביצעה בטבח בוצ'ה.

הוא גינה את החוק נגד תעמולה הומוסקסואלית, והשווה אותו ל-'ציד מכשפות', שנוצר רק לצורך יחסי ציבור פוליטיים והסחת דעת פומבית מבעיות חשובות יותר. עם זאת, הוא אינו רואה צורך להכשיר נישואים של זוגות מאותו המין ואימוץ בקרב הקהילה הגאה כי זה יכול לעורר תגובה שלילית בחברה.

## פרסים
* מדליה "עבור אמונה וטוב" של מחוז קמרובו (2004)
* עיטור הידידות (2006)
* מסדר הכבוד של קמרובו (2013)

## קישורים חיצוניים

* 

## הערות שוליים

קטגוריה:יוטיוברים רוסים
קטגוריה:יהודים רוסים
קטגוריה:מעוטרי עיטור הידידות (רוסיה)
קטגוריה:אנשים שהוכרזו ברוסיה כ"סוכנים זרים"
קטגוריה:רוסים שנולדו ב-1976
שמש וענן

**שמש וענן** הוא אלבום האולפן ה-15 של הזמר-יוצר הישראלי דודו טסה. הוא יצא לאור ב-20 בפברואר 2023 באמצעות חברת התקליטים הליקון ארומה מיוזיק. האלבום יצא כחמש שנים לאחר אלבום הסולו הקודם של טסה, "איגרת אל הילדים". הוא הופק במלואו על ידי טסה עצמו, כשבהפקת השיר "המחר" משתתף ניר מימון. טסה כתב והלחין את מרבית השירים באלבום, ונעזר בכותבים נוספים: אלי אליהו, אביתר בנאי, מיכה שטרית, גלעד כהנא, עלמה זהר, עמיר לב ורביד פלוטניק. באלבום הופעת אורח של הזמר שלומי סרנגה בשיר "סבתא חנה".

מתוך האלבום יצאו הסינגלים "על מה את חולמת", "גורל", "שדים שדים", שיר הנושא "שמש וענן", ו״סבתא חנה״.

את עטיפת האלבום איירו ילדיו של טסה, נור ונח.

## רשימת רצועות

## קישורים חיצוניים

## הערות שוליים

קטגוריה:אלבומי דודו טסה
קטגוריה:אלבומים בעברית
קטגוריה:אלבומים שהופקו על ידי דודו טסה
קטגוריה:אלבומים שהופקו על ידי ניר מימון
קטגוריה:אלבומי חברת הליקון ארומה מיוזיק
האלבומים הנמכרים ביותר בכל הזמנים באירופה

מאז 1996, הפדרציה הבין-לאומית לתעשייה הפונוגרפית (IFPI) העניקה את פרסי הפלטינה של אירופה עבור אלבומים שנמכרו בכלפחות מיליון עותקים ביבשת.

רק אלבומים שיצאו ב-1 בינואר 1994 או לאחר מכן זכאים לפרס. זוהי רשימת האלבומים הנמכרים ביותר באירופה, לאחר שקיבלו את תואר הפלטינה המחומשת או יותר.

## האלבומים
### פלטינה 10×

### פלטינה 9×

### פלטינה 8×

### פלטינה 7×

### פלטינה 6×

### פלטינה 5×

## לפי מכירות ידועות
בעבר, IFPI ומוזיקה & מדיה פרסמו נתוני מכירות של אלבומים ביבשת אירופה. שתי החברות דיווחו על כמות מכירות של אלבומים במאמרים שונים שפורסמו במרוצת השנים.
* המיקומים מבוססים על מכירות ידועות ושנת הוצאה.

## הערות שוליים

אירופה
שמעון לוק

**שמעון לוק** (באנגלית: **Simon Look**; נולד ב-16 ביולי 1958 עפולה, ישראל), הוא כדורגלן עבר ישראלי, אשר שיחק בעמדת המגן השמאלי, הקשר השמאלי, והקיצוני השמאלי ומזוהה עם קבוצת מכבי יפו.

## קורות חייו
שמעון לוק נולד ב-1958 בעפולה. ב-1959 עברה המשפחה לבית שאן, וב-1960 ליפו בעקבות עבודתו של אב המשפחה. ב-1968 הצטרף לקבוצת הילדים של הפועל תל אביב ולאחר מספר חודשים עבר לקבוצת הילדים של מכבי יפו. ב-5 באוקטובר 1974, במהלך עונת 1974/1975 בליגה הלאומית הועלה לקבוצה הבוגרת ישירות מקבוצת הנערים והוא שותף במשחק הליגה מול בני יהודה תל אביב, בו הוצב כשומרו האישי של אהוד בן טובים. לאחר המשחק הועבר לקבוצת הנוער של מכבי יפו. לוק עלה שוב לקבוצה הבוגרת בשלהי עונת 1975/1976 בליגה הלאומית, ומשחקו הראשון היה ב-24 באפריל 1976 מול מכבי פתח תקווה ובו ניצחה מכבי יפו 2–3, כאשר לוק בישל את אחד השערים.

לוק שיחק במגוון עמדות במגרש המגן השמאלי, הקשר השמאלי, והקיצוני השמאלי. עונתו הטובה ביותר הייתה עונת 1976/1977, במסגרתה הקבוצה שאומנה על ידי צ'וצ'קו לוי, זכתה בסגנות האליפות, ובהמשך התמודדה במשחקי האינטרטוטו. לוק שיחק ביפו עד עונת 1979/1980 ומשחקו האחרון היה ב-26 באפריל 1980 מול הפועל באר שבע. ב-1975 נכלל לוק בסגל נבחרת הנוער בכדורגל. בינואר 1977 זכה לוק עם נבחרת הנוער בטורניר החורף שנערך בישראל, לאחר ניצחון בגמר על נבחרת הנוער של דנמרק בתוצאה 0–1. בהמשך, נכלל בסגל הנבחרת האולימפית תחת עמנואל שפר אשר כשלה בטורניר הקדם-אולימפי לקראת אולימפיאדת מוסקבה. לוק נכלל לתקופה קצרה גם בסגל הנבחרת הבוגרת ושיחק במשחק ידידות אחד מול נבחרת אוסטריה בכדורגל.

ב-1980 עבר לוק לארצות הברית ושיחק כדורגל אולמות במשך שתי עונות בקבוצת קליבלנד פורס  במסגרת ליגת הכדורגל באולמות של ארצות הברית. בקיץ 1981 בתווך בין שתי העונות, שיחק בקבוצת הכדורגל קליבלנד קובראס  במסגרת ליגת הכדורגל של ארצות הברית. ב-1983, שלהי עונת 1982/1983 בליגה הלאומית שב לישראל, השתלב שוב בקבוצת מכבי יפו ושיחק בשורותיה ב-6 משחקי ליגה ובהם כבש 2 שערים. משחקו האחרון ביפו נערך ב-16 באפריל 1983 מול מכבי נתניה. במהלך עונת 1983/1984 בליגה הלאומית שיחק כחצי עונה בקבוצת בית"ר תל אביב. בסיום העונה שב לארצות הברית, הצטרף לקבוצת כדורגל האולמות קאנטון אינוויידרס  ושיחק בשורותיה ב-7 משחקים.

לוק מתגורר בקליבלנד, אוהיו. הוא גרוש, אב לארבעה ילדים וסב לנכדים.

## הישגים
;מכבי יפו
* סגנית אלופת ישראל: 1976/1977

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:כדורגלנים ישראלים בארצות הברית
קטגוריה:מהגרים מישראל לארצות הברית
קטגוריה:ישראלים שנולדו ב-1958
קאריפה יאו

**קאריפה יאו** (בצרפתית: **Karifa Yao**; נולד ב-28 בספטמבר 2000) הוא כדורגלן קנדי המשחק בעמדת הבלם ברוד איילנד.

## קריירה
יאו נולד במונטריאול להורים שנולדו בחוף השנהב וסנגל בהתאמה. הוא התחיל לשחק כדורגל בקבוצות כדורגל מקומיות בקנדה עד שבגיל 17 הצטרף לאקדמיה לכדורגל של מונטריאול אימפקט. ביוני  חתם על חוזה בקבוצה הבוגרת. ב-20 בספטמבר 2020 ערך את הופעת הבכורה שלו בקבוצה במשחק הליגה נגד פילדלפיה יוניון.

בפברואר  הושאל לקבלרי מליגת העל הקנדית עד לסיום העונה. ב-20 בנובמבר הבקיע את שער הבכורה שלו בקריירה במשחק במסגרת חצי גמר פלייאוף האליפות נגד פסיפיק בו הפסידה קבלרי. בסיום העונה חזר למונטריאול, אך כעבור כמה חודשים הושאל בשנית לקבלרי.

בדראפט החזרה ל-MLS שנערך בסיום שנת  נבחר על ידי ונקובר וייטקאפס וחתם על חוזה במועדון.

ב-23 בינואר 2024 חתם ברוד איילנד מה-USLC.

## קישורים חיצוניים

קטגוריה:כדורגלנים קנדים
קטגוריה:בלמי כדורגל קנדים
קטגוריה:מונטריאול: כדורגלנים
קטגוריה:כדורגלני מונטריאול
קטגוריה:כדורגלני קבלרי
קטגוריה:כדורגלני ונקובר וייטקאפס
קטגוריה:קנדים ממוצא סנגלי
קטגוריה:קנדים ממוצא איבוארי
קטגוריה:ספורטאים קנדים בארצות הברית
קטגוריה:קנדים שנולדו ב-2000
D.G.T. (Off and On)

"**D.G.T. (Off and On)**" (בעברית: "**אצבעות (לסירוגין)**") הוא סינגל שהוקלט על ידי הזמר הרומני תאודור אנדריי. את השיר הוציאה לאור ב-19 בדצמבר 2022 חברת התקליטים סלקטיב סטודיו כרצועה השנייה באלבום הבכורה שלו, **. לאחר זכייתו ב-*Selecția Națională 2023* נבחר לייצג את רומניה באירוויזיון 2023, שהתקיים בליברפול שב.

## על השיר
לטענתו, אנדריי רצה ליצור שיר המאגד מספר סגנונות מוזיקליים, שימשכו גם רומנים וגם מאזינים נוספים מאירופה.

אנדריי מתאר את "D.G.T. (Off and On)" כ"סיפור אהבה בו תבונת המוח מתנגשת עם רגשי הלב". בשיר הוא מציג את הצדדים הטובים והרעים בהתאהבות, כולל תשוקה, מין, בגרות ושקרים. כתיבת השיר לקחה כשבוע, והוא נכלל כדואט משותף עם לוקה אדאטאנו באלבום הבכורה של אנדריי. לרגל השתתפותו בקדם הוציא גרסת סולו בת שלוש דקות בלבד.

## לפני האירוויזיון
*Selecția Națională 2023* הופקה על ידי TVR, רשות השידר הרומנית, כקדם הלאומי של רומניה לאירוויזיון 2023. היא נערכה ב-11 בפברואר 2023, והתחרו בה שני-עשר שירים. בתום ספירת הקולות הוכרז "D.G.T. (Off and On)" כזוכה הגדול של האירוע.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. רומניה שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. רומניה שובצה שלישית, אחרי ארמניה ולפני אסטוניה. ב-11 במאי 2023 ביצע אנדריי את "D.G.T. (Off and On)" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2023
קטגוריה:שירי רומניה באירוויזיון
קטגוריה:שירים באנגלית
קטגוריה:שירים ברומנית